**Zákazka s nízkou hodnotou (civilná)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(realizovaná formou výzvy na predkladanie ponúk)**

**Výzva na predkladanie ponúk**

**1. Obstarávateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Zastúpený: Ing. Ján Barienčík, PhD., konateľ
Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

DIČ: 2020447583
IČ DPH:                    SK 2020447583

IBAN: SK19 0900 0000 0050 3504 4524

SWIFT: GIBASKBX

Bankové spojenie: Slovenská sporiteľňa, a.s.

Zapísaný: Obchodný register Okresného súdu Žilina, odd.: Sro, vložka č. 3510/L

Kontaktná osoba:       Ing. Peter Ďurkovský, oddelenie verejného obstarávania
Telefón:                      +421 415660168
E-mail:                        peter.durkovsky@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

 Zákazka je obstarávaná postupom zákazky s nízkou hodnotou (ďalej aj ako „zákazka“) podľa § 117 vyššie cit. zákona.

**2. Názov zákazky**

**Revízie, servis a opravy plynových a tlakových zariadení v kotolniach Dopravného podniku mesta Žiliny s.r.o.**

**3. CPV kód predmetu obstarávania**

Spoločný slovník obstarávania (Hlavný slovník):

50531200-8 Služby na údržbu plynových zariadení

**4. Druh zákazky**

Služba

**5. Predpokladaná hodnota zákazky**

Predpokladaná hodnota zákazky: 16 089,00 EUR bez DPH

**6. Opis predmetu zákazky a technická špecifikácia**

Predmetom zákazky je vykonávanie odborných prehliadok, odborných skúšok, revízií a následný servis a opravy plynových a tlakových zariadení v kotolniach Dopravného podniku mesta Žiliny s.r.o., nachádzajúcich sa na pracoviskách dopravného podniku Košická ul. a Kvačalova ul. v Žiline.

Opis a technická špecifikácia predmetu zákazky je uvedená v Prílohe č. 1 tejto Výzvy.

Úspešný uchádzač (v Zmluve o dielo uvedený ako Zhotoviteľ) vyhotoví na základe vykonaných úkonov a činností na plynových a tlakových zariadeniach podľa Prílohy č. 1 a č. 2 Výzvy písomné výstupy (t.j. protokoly, revízne správy a pod...) pre potreby Objednávateľa a to vždy, ak to príslušná legislatíva Slovenskej republiky vyžaduje resp. ukladá za povinnosť a v ostatných prípadoch podľa požiadaviek Objednávateľa (ak je relevantné).

Predmetná zákazka nie je rozdelená na časti.

Variantné riešenia sa nepripúšťajú.

Elektronická aukcia sa neuplatňuje.

**Informácia k obhliadke:**

Obstarávateľ v prípade záujmu o obhliadku poskytne záujemcom možnosť zúčastniť sa osobne obhliadky miesta realizácie diela, aby sa mohli oboznámiť so skutočnosťami, ktoré potrebujú k určeniu ceny za predmet zákazky. Záujemcovia môžu nahlásiť svoj záujem zúčastniť sa obhliadky na e-mailovú adresu: peter.durkovsky@dpmz.sk (v kópii: marian.janos@dpmz.sk) a to v termíne: do 05.03.2021 vrátane tohto dňa**,** pričom v správe uvedú záujem zúčastniť sa obhliadky k zákazke *Revízie, servis a opravy plynových a tlakových zariadení v kotolniach Dopravného podniku mesta Žiliny s.r.o.* a svoje údaje: meno, priezvisko, (ak je relevantné názov a sídlo organizácie), telefonický kontakt. Termín obhliadky bude oznámený e-mailom dňa 08.03.2021 tým záujemcom, ktorí o ňu prejavili záujem.

**7. Forma zmluvného vzťahu**

Obstarávateľ uzavrie na predmet zákazky Zmluvu o dielo podľa § 536 zákona č. 513/1991 Zb. (Obchodný zákonník v platnom znení) s jedným úspešným uchádzačom na obdobie 60 mesiacov.

Bližšie informácie o obchodno-zmluvných podmienkach sú uvedené v návrhu Zmluvy o dielo, ktorá je Prílohou č. 5 tejto Výzvy.

**8. Financovanie predmetu zákazky**

Predmet zákazky bude financovaný z finančných prostriedkov obstarávateľa.

Obstarávateľ neposkytne úspešnému uchádzačovi finančné zálohy ani preddavky na realizáciu predmetu zákazky.

**9. Jazyk v predmetnom verejnom obstarávaní a komunikácia**

Ponuka a tiež doklady v nej predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie predložené v cudzom jazyku musia byť zároveň predložené aj ako úradný preklad týchto dokladov do štátneho jazyka, t.j. slovenského jazyka, prípadne do českého jazyka. Výnimka platí pre doklady predložené v českom jazyku. Tieto sú plne akceptované.

**Komunikácia a spôsob výmeny informácií:**

-zaslanie výzvy na predkladanie cenových ponúk subjektom: e-mailom;

-vysvetľovanie informácií uvedených vo Výzve na predkladanie cenových ponúk a týkajúcich sa predmetu zákazky: e-mailom;

-predkladanie ponúk zo strany uchádzača: **e-mailom** na adresu: peter.durkovsky@dpmz.sk;

-vysvetľovanie informácií uvedených v dokladoch ponuky uchádzača: e-mailom;

-informácia o výsledku vyhodnotenia ponúk zaslaná uchádzačom: e-mailom;

-doručenie odsúhlasenej a úspešným uchádzačom potvrdenej zmluvy určenej na uzavretie: v listinnej forme na adresu sídla obstarávateľa;

-komunikácia v iných veciach súvisiacich so zákazkou: e-mailom;

**10. Ponuka uchádzača bude pozostávať z predloženia nasledovných dokladov:**

Uchádzač predloží obstarávateľovi v lehote do uplynutia termínu na predkladanie ponúk nasledovné doklady:

uvedené inak):

**1)**Uchádzač predloží doklad - **Identifikačné údaje uchádzača**. Uchádzač vyplní podľa predtlače údaje v ***Prílohe č. 3*** tejto Výzvy a tento dokument predkladá v elektronickej forme naskenovaný vo formáte .pdf.

**2)**Uchádzač predloží doklad - **návrh Zmluvy o dielo** podľa platnej legislatívy Slovenskej republiky (Zmluva o dielo uzatvorená podľa § 536 zákona č. 513/1991 Zb. - Obchodný zákonník v znení neskorších predpisov, ďalej aj ako „zmluva“). Návrh Zmluvy o dielo sa predkladá podpísaný Zhotoviteľom v elektronickej forme ako naskenovaný dokument vo formáte .pdf.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo výpise z obchodného registra, živnostenského registra a pod. V prípade, že návrh zmluvy podpíše iná osoba, ako súčasť dokladov v ponuke sa predkladá aj scan splnomocnenia na tento úkon vo formáte .pdf s úradne overenými podpismi.

Uchádzač použije ***Prílohu č. 5*** tejto Výzvy, ktorej obsahom je návrh Zmluvy o dielo, do ktorej uchádzač doplní všetky potrebné údaje podľa predtlače (miesta vyznačené žltým podfarbením textu).

Návrh Zmluvy o dielo obsahuje nasledovné prílohy:

Príloha č. 1: Opis a technická špecifikácia predmetu zákazky

Príloha č. 2: Cenník

Uchádzač v ponuke predkladá Prílohy č. 1 a 2 tejto Výzvy (ako súbory) iba v počte 1 ks za každý súbor, t.j. nie duplicitne.

**!!! Upozornenie: Ceny, ktoré uvedie uchádzač v návrhu Zmluvy o dielo a v Prílohe č. 2 (Cenník) sú konečné a záväzné. Tieto ceny nie je možné po uplynutí lehoty na predkladanie ponúk viac meniť (smerom nahor, ani nadol). Ceny sa uvádzajú v EUR a centy (pokiaľ sa uvádzajú) sa matematicky zaokrúhľujú na dve desatinné miesta.**

Informáciu o tom, či uchádzač je resp. nie je platiteľom dane z pridanej hodnoty (DPH) v Slovenskej republike uvedie na vyznačenom mieste v návrhu Zmluvy o dielo a v záverečnej časti Prílohy č. 2 (Cenník).

**3)Doklady** **preukazujúce osobné postavenie uchádzača:**

Uchádzač predloží:

**a)**Splnenie podmienky účasti podľa § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **čestným vyhlásením**, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač použije formulár čestného vyhlásenia uvedený v ***Prílohe č. 4*** tejto Výzvy. Uchádzač Prílohu č. 4 vyplní, podpíše a predkladá ju obstarávateľovi v elektronickej forme (ako scan vo formáte .pdf).

Pre hospodárske subjekty (uchádzačov) so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. f) platne zapísanú podľa vyššie cit. zákona, tak tieto hospodárske subjekty (uchádzači) nepredkladajú doklad podľa písmena a) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**b)**Splnenie podmienky účasti podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov uchádzač preukáže doloženým **dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky**. Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa písmena b) tohto bodu Výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy. Uchádzači so sídlom mimo územia Slovenskej republiky predkladajú doklad podľa písm. b) tohto bodu Výzvy (aktuálne platný výpis z obchodného alebo živnostenského registra, resp. ekvivalentného registra v krajine sídla uchádzača). Nie je požadovaný úradne overený doklad. Doklad sa predkladá v elektronickej forme (ako scan vo formáte .pdf).

Pre uchádzačov so sídlom na území Slovenskej republiky aj so sídlom mimo územia Slovenskej republiky platí, že pokiaľ sú tieto subjekty zapísané v Zozname hospodárskych subjektov (podľa zákona Národnej Rady Slovenskej republiky č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) a majú skutočnosť podľa § 32 ods. 1 písm. e)platne zapísanú podľa vyššie cit. zákona, tak tieto subjekty (uchádzači) nepredkladajú doklad podľa písm. b) tohto bodu Výzvy a obstarávateľ si túto skutočnosť overí náhľadom do Zoznamu hospodárskych subjektov.

**4)**Uchádzač predloží doklad - **Cenník**. Uchádzač vyplní podľa predtlače údaje v ***Prílohe č. 2*** tejto Výzvy a tento dokument predkladá obstarávateľovi v elektronickej forme naskenovaný vo formáte .pdf.

**5)**Uchádzač predloží doklad – **Opis a technická špecifikácia predmetu zákazky**. Uchádzač svojim podpisom potvrdí ***Prílohu č. 1*** Výzvy a tento dokument predkladá obstarávateľovi v elektronickej forme naskenovaný vo formáte .pdf.

**6)**Uchádzač v ponuke predloží doklad - **Čestné vyhlásenie**. Uchádzač na tento účel použije ***Prílohu č. 6*** tejto Výzvy. Do dokumentu čestného vyhlásenia uchádzač vpíše všetky potrebné údaje podľa predtlače a podpísaný dokument predkladá v ponuke naskenovaný vo formáte .pdf.

**7)**Uchádzač predloží kópiu osvedčenia podľa Vyhlášky č. 508/2009 Z. z. (Vyhláška Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia), ktorá ho oprávňuje na vykonávanie činností, ktoré sú predmetom tejto zákazky. Predložená kópia osvedčenia nemusí byť úradne overená. Dokument sa predkladá obstarávateľovi v elektronickej forme naskenovaný vo formáte .pdf.

Predložené osvedčenie/osvedčenia musia zahŕňať:

* Tlakové zariadenia: S, O (OU, R), Ab, Ba, Bb
* Plynové zariadenia: S, O (OU, R), Ah, Bh, Bf a Bg

**11. Kritérium na vyhodnotenie ponúk**

Obstarávateľ bude vyhodnocovať ponuky predložené uchádzačmi na základe najnižšej ceny.

Hodnotiacim kritériom pre túto zákazku je **cena spolu v EUR bez DPH za predmet zákazky**, t.j. za zhotovenie diela.

Táto cena zahŕňa všetky náklady spojené s realizáciou predmetu zákazky v rozsahu podľa Prílohy č. 1 a č. 2 Výzvy vrátane dopravných nákladov a nákladov za vypracovanie písomných výstupov, ako sú napr. revízne správy, protokoly a pod.

**Pokyny k stanoveniu a uvádzaniu ceny:**

Ceny uchádzač uvádza po zaokrúhlení na dve desatinné miesta.

Uchádzač uvádza ceny v EUR bez DPH ich vpísaním do tabuliek č. 1 – 8, ktoré sa nachádzajú v Prílohe č. 2 Výzvy (Cenník).

Nakoniec uchádzač vyplní súhrnnú tabuľku č. 9 v Prílohe č. 2, súčasťou ktorej je aj hodnotiace kritérium: **Cena spolu za predmet zákazky (zhotovenie diela) v EUR bez DPH**.

Ceny uvedené v Prílohe č. 2 – Cenník budú stanovené v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

Obstarávateľ je platiteľom dane z pridanej hodnoty (DPH) v Slovenskej republike.

Uchádzač v návrhu Zmluvy o dielo a tiež v Prílohe č. 2 – Cenník, na konci formulára uvedie, či je resp. nie je platiteľom DPH.

**12. Forma, miesto a spôsob predkladania dokladov, ktoré tvoria ponuku uchádzača**

Uchádzač predkladá doklady, ktoré sú obsahom ponuky **výlučne elektronickou poštou (e-mailom)** **ako scan dokumentov v rozsahu podľa bodu 10. tejto výzvy a to vo formáte .pdf, ak nie je uvedené inak** a na e-mailovú adresu: peter.durkovsky@dpmz.sk.

Obstarávateľ akceptuje predloženie dokladov v ponuke vyhotovených aj v inom needitovateľnom formáte okrem formátu .pdf.

**13. Lehota na predkladanie ponúk**

Doklady tvoriace ponuku uchádzača podľa bodu 10. tejto Výzvy sa predkladajú obstarávateľovi v termíne: **do 18.03.2021 (vrátane tohto dňa).**

Ponuky predložené po lehote na predkladanie ponúk nebudú vyhodnotené. Predložené ponuky nemožno odvolať po uplynutí lehoty na predkladanie ponúk.

Platnosť ponúknutých cien sa vzťahuje na obdobie trvania zmluvy uvedené v návrhu Zmluvy o dielo.

**14. Lehota na vysvetľovanie informácií uvedených vo výzve a informácií týkajúcich sa predmetu zákazky**

Uchádzač môže požiadať obstarávateľa o písomné vysvetlenie informácií, ktoré sú uvedené vo výzve na predkladanie ponúk a ktoré sa týkajú predmetu zákazky. Môže tak urobiť v termíne najneskôr do 09.03.2021. Žiadosť o vysvetlenie uchádzač zašle e-mailom na adresu obstarávateľa: peter.durkovsky@dpmz.sk. Obstarávateľ bezodkladne, najneskôr do 11.03.2021 odo dňa doručenia žiadosti o vysvetlenie podá záujemcovi/uchádzačovi písomne (e-mailom) vysvetlenie informácií a podmienok uvedených vo výzve a týkajúcich sa predmetu zákazky. Toto vysvetlenie spolu s otázkami zo žiadosti zašle súčasne všetkým osloveným subjektom a zverejní na svojom webovom sídle pri predmetnej zákazke. Ak bude potrebné, obstarávateľ primerane predĺži lehotu na predkladanie ponúk.

**15. Vyhodnotenie ponúk, informácia o výsledku vyhodnotenia cenových ponúk**

Po uplynutí lehoty na predkladanie ponúk obstarávateľ ponuky vyhodnotí, či uchádzač predložil všetky doklady požadované obstarávateľom vo výzve a či uchádzač splnil podmienky/požiadavky stanovené obstarávateľom na predmet zákazky. V prípade, že uchádzač splnil všetky stanovené podmienky/požiadavky vo výzve a predložil všetky požadované doklady, bude jeho ponuka vyhodnocovaná na základe hodnotiaceho kritéria, ktoré je uvedené v bode 11 tejto Výzvy. Stanovené bude umiestnenie uchádzačov v poradí a určený bude jeden úspešný uchádzač. Ak počas vyhodnotenia ponúk bude relevantné, obstarávateľ požiada uchádzača o vysvetlenie ponuky a určí lehotu na doručenie vysvetlenia.

Ponuky predložené obstarávateľovi sa zoradia podľa výšky ceny hodnotiaceho kritéria v EUR bez DPH a to od najnižšej ceny po najvyššiu cenu (vzostupne). Úspešným bude ten uchádzač, ktorý ponúkne najnižšiu cenu v EUR bez DPH za určené hodnotiace kritérium.

Ostatným uchádzačom, ktorí ponúkli vyššiu cenu ako úspešný uchádzač, bude priradené umiestnenie v poradí vzostupným spôsobom a to podľa výšky ceny v EUR bez DPH za hodnotiace kritérium. Uchádzači, ktorí sa umiestnia na druhom a ďalších miestach v poradí, budú vyhodnotení ako neúspešní uchádzači. V prípade, že ponuku predloží iba jeden uchádzač, porovnávanie ponúknutých cien nebude v rámci vyhodnotenia realizované a obstarávateľ posúdi (napr. v porovnaní s cenami dostupnými na trhu), či ponuku takéhoto uchádzača príjme, alebo uplatní možnosť zrušenia postupu zadávania zákazky na základe vyhradeného práva v tejto Výzve.

Obstarávateľ bezodkladne, najneskôr však do 25.03.2021 po vyhodnotení ponúk oznámi informáciu o výsledku vyhodnotenia ponúk každému uchádzačovi, ktorý predložil ponuku a informáciu o výsledku vyhodnotenia ponúk zverejní na svojom webovom sídle pri konkrétnej zákazke. Ak si to situácia v priebehu vyhodnocovania ponúk vyžiada, obstarávateľ si vyhradzuje právo v priebehu vyhodnocovania ponúk určiť novú lehotu na oznámenie informácie o výsledku vyhodnotenia ponúk a to aj opakovane. Zmena tejto lehoty bude vždy písomne oznámená všetkým uchádzačom a zverejnená bude na webovom sídle obstarávateľa pri konkrétnej zákazke. Obstarávateľ zdokumentuje priebeh verejného obstarávania a záznam uchováva v dokumentácii z obstarávania zákazky.

**16. Postup po vyhodnotení ponúk**

Po odoslaní informácie o výsledku vyhodnotenia ponúk uchádzačom, obstarávateľ písomne (e-mailom) vyzve úspešného uchádzača k doručeniu potvrdených rovnopisov Zmluvy o dielo v listinnej forme a informuje ho o ďalšom postupe pri uzavretí Zmluvy o dielo.

**17. Doplňujúce informácie**

1.Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok tohto verejného obstarávania.

2.Obstarávateľ si vyhradzuje právo zrušiť postup zadávania zákazky v prípade, ak ponuka úspešného uchádzača alebo všetky predložené ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie predmetu zákazky, ak sa zmenili okolnosti, za ktorých bolo obstarávanie začaté, alebo môže postup zadávania zákazky zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie cenových ponúk.

3.Obstarávateľ si vyhradzuje právo zrušiť toto obstarávanie aj v prípade, ak na predmet zákazky nebola predložená v lehote na predkladanie ponúk žiadna ponuka.

4.Obstarávateľ si vyhradzuje právo zrušiť verejné obstarávanie zákazky aj v prípade, ak na predmet zákazky (vyhodnocovaná na základe najnižšej ceny) boli predložené dve alebo viaceré rovnaké ceny spolu v EUR bez DPH špecifikované vo výzve ako hodnotiace kritérium, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených ponúk.

**18. Zoznam príloh k výzve**

Príloha č. 1: Opis a technická špecifikácia predmetu zákazky

Príloha č. 2: Cenník

Príloha č. 3: Identifikačné údaje uchádzača

Príloha č. 4: Čestné vyhlásenie

Príloha č. 5: Návrh znenia Zmluvy o dielo

Príloha č. 6: Čestné vyhlásenie\_2

Zverejnenie zákazky: webové sídlo obstarávateľa

http://www.dpmz.sk/zakazky-s-nizkou-hodnotou/

**V Žiline, 02.03.2021**

Vypracoval: Ing. Peter Ďurkovský, odd. verejného obstarávania